DOI: 10.14457/tu.the.2016.1592
title: การบริหารงานขายฝ่ายโฆษณานิตยสารฟรีก๊อปปี้ของบริษัท เดย์ โพเอทส์ จำกัด

description: การวิจัยครั้งนี้เป็นการวิจัยเชิงคุณภาพ โดยการเก็บรวบรวมข้อมูลจากการสัมภาษณ์เชิงเจาะลึก กับกลุ่มตัวอย่าง ซึ่งได้ใช้การคัดเลือกกลุ่มตัวอย่างแบบเจาะจง โดยใช้กลุ่มผู้ถูกสัมภาษณ์ที่เป็นกลุ่มผู้บริหาร และกลุ่มผู้ที่ปฏิบัติงานจริงและเก็บรวบรวมข้อมูลเอกสารที่เกี่ยวข้อง หลักจากนั้น นำข้อมูลที่ได้มาวิเคราะห์ตีความภายใต้กรอบแนวคิด ทฤษฎี และงานวิจัยที่เกี่ยวข้องผลการวิจัย สรุปได้ดังนี้ด้านการบริการองค์การขาย ในการบริหารองค์กรขายของนิตยสารแจกฟรีเป็นหน่วยงานที่นำรายได้ให้สู่สำนักพิมพ์ ในสภาวะที่ธุรกิจต้องแข่งขันทางการค้าสูง ประกอบด้วย การสรรหาและการคัดเลือกพนักงานขาย การที่องค์กรคัดเลือกพนักงานที่มีประสิทธิภาพย่อมส่งผลต่อผลลัพธ์ที่สำเร็จของบริษัทจากการศึกษาพบว่าคุณลักษณะของพนักงานชั้นเลิศมี 4 ประการคือ แรงจูงใจภายใน วินัยในการทำงานความสามารถในการปิดการขาย และความสามารถในการสร้างความสัมพันธ์กับลูกค้า  การฝึกอบรมและการพัฒนาพนักงานขาย การฝึกอบรมการขายต้องกำหนดงบประมาณในการฝึกอบรมและผลลัพธ์ที่จะได้จากการฝึกอบรมมีการประเมินผลการฝึกอบรมโดยการพิจารณาจากการหมุนเวียนเข้าออกของพนักงานการจูงใจพนักงานขาย เพื่อให้การขายบรรลุวัตถุประสงค์สิ่งจูงใจพนักงานขายจะผลดีต่อกิจการทำให้เกิดบรรยากาศในการทำงานที่ดีทุกคนต่างก็ทำหน้าที่ของตนเองได้อย่างมีความสุขทำให้กิจการเจริญรุ่งเรืองต่อไปการคาดคะเนและการพยากรณ์การขาย การคาดเดาอย่างมีความรู้และใช้ข้อมูลประกอบการกำหนดโควตาการขายการควบคุมและการประเมินผลงาน เพื่อความอยู่รอดขององค์กรการขายโฆษณาเพื่อให้องค์กรมีรายได้เพียงพอสำหรับรายจ่ายในแต่ละเดือน จำเป็นต้องอาศัยความร่วมมือและความสามารถของพนักงานขายที่มีความสามารถด้านกลยุทธ์ทางการแข่งขันกับคู่แข่งการกำหนดกลยุทธ์ด้านราคา ควรเน้นที่กลยุทธ์การแข่งขันประเภทที่เรียกว่า “กลยุทธ์การสร้างความแตกต่าง”การสร้างผลิตภัณฑ์หรือบริการใหม่ ๆ เพื่อช่วยส่งเสริมการขาย และสร้างความแตกต่างให้กับนิตยสารสารแจกฟรีรูปแบบการบริการ ควรมีการใช้วิธีการที่หลากหลายโดยการให้พนักงานขายเข้าถึงลูกค้าตามรูปแบบที่ลูกค้าต้องการด้านการตลาด การส่งเสริมการขายด้วยการโฆษณาหรือการประชาสัมพันธ์ การจัดกิจกรรมพิเศษควรมีการใช้เครื่องมือในการส่งเสริมการขายยุคใหม่ ที่เน้นการใช้สื่อสังคมออนไลน์ด้วยการรณรงค์แจกแถมเป็นระยะหรือเป็นครั้งคราวต่างก็เป็นกลยุทธการแข่งขันที่ต้องช่วงชิงความได้เปรียบมาจากคู่แข่งการตลาดการสร้างความแตกต่างและการรับรู้จะสร้างประโยชน์ให้กับธุรกิจนั้นต้องอาศัยการสร้างและวางตำแหน่งตราสินค้าให้มีจุดเด่นตรงใจตอบสนองความต้องการของผู้บริโภคด้านปัจจัยที่มีผลต่อการบริการงานขายปัจจัยภายใน ได้แก่ด้านการจัดการ การบริหารงานและนโยบายการผลิตงานขององค์กรควรมีการจัดการทรัพยากรต่าง ๆ ให้เกิดประโยชน์สูงสุดแก่องค์กรการบริหารงานและนโยบายการผลิตงานขององค์กร ปัจจัยภายในด้านเทคโนโลยี ควรการนำเทคโนโลยีการสื่อสาร การผลิตสิ่งพิมพ์ที่ทันสมัยจะช่วยให้นิตยสารแจกฟรีมีการดำเนินงานทีรวดเร็วสอดคล้องกับความต้องการของผู้อ่านที่ต้องการความฉับไว รวดเร็ว ทันสมัย ปัจจัยภายในด้านความสามารถทางวิชาชีพ ด้านความรู้ ความคิดสร้างสรรค์ และประสบการณ์ของการทำงานในแต่ละฝ่าย ควรกระตุ้นความสนใจ กระตือรือร้นในการทำงาน มีความต้องการที่จะฝึกฝนพัฒนาตนเองอยู่เสมอ เป็นสิ่งที่ฝ่ายขายโฆษณาให้ความสำคัญเป็นอย่างมากส่วนด้านปัจจัยภายนอก แรงกดดันทางการเมืองและสังคม มีผลโดยตรงไม่ว่าจะเป็นเรื่องกฎหมาย ข้อบังคับ พระราชบัญญัติ ต่าง ๆ หรือแม้แต่ปัญหาทางการเมือง การนำเสนอประเด็นการเมือง ทำให้มีผลกระทบต่อการดำเนินงานและเนื้อหาที่ต้องการนำเสนอออกไป แรงกดดันทางเศรษฐกิจ ประกอบด้วยคู่แข่งขันและผู้โฆษณาที่การดำเนินงานจำเป็นต้องรู้คู่แข่งขัน แหล่งข้อมูล เหตุการณ์และวัฒนธรรมควรมีการนำเสนอผลงานออกมาให้สอดคล้องกับความเชื่อถือระเบียบประเพณีของคนในสังคม  การตอบสนองความต้องการของผู้อ่านที่ต้องการรับสื่อที่รวบเร็วฉับไว เข้าใจง่าย ความสนใจและความต้องการของผู้รับสาร ปัจจุบันความสนใจและความต้องการของผู้รับสารมีความเปลี่ยนแปลงไปจากเดิมมาก ควรมีการปรับเปลี่ยนสื่อสิ่งพิมพ์เป็นสื่อออนไลน์ที่สามารถเข้าถึงผู้รับสารได้จะสามารถดึงดูดความสนใจให้ผู้อ่านได้สนใจและใช้เวลากับนิตยสารออนไลน์ได้มากด้านแนวโน้มของการบริหารงานขายพื้นที่โฆษณาในนิตยสาร ด้านงบประมาณควรเน้นด้านการการบริหารต้นทุนการผลิต เช่นค่าใช้จ่ายในการแสวงหาข่าวสารข้อมูล ค่าใช้จ่ายในการผลิต การบริหารค่าตอบแทน การบริหารสำนักงาน ด้านการเปลี่ยนแปลงของสื่อ และทิศทางของสื่อในอนาคตควรมีการพัฒนาสื่อใหม่เช่นแอพพลิเคชั่น รู้จักการนำสื่อสังคมมีเดียมาใช้เป็นช่องทางในการเผยแพร่และเพิ่มจำนวนผู้อ่าน การสร้างนวัตกรรมสื่อออนไลน์ในรูปแบบใหม่ๆที่สอดคล้องกับความต้องการของผู้อ่านจะเป็นแนวทางปรับตัวเพื่อความอยู่รอดขององค์กร